ming030890/wiki-yue-high-quality huggingface dataset:
天使迷夢

《天使迷夢》（英文：Angel Myth）係臺灣漫畫家游素蘭（中文：游素蘭）嘅長篇漫畫作品，1998年開始喺臺灣尖端出版旗下嘅《談星》雜誌連載，1999年起由尖端推出前三冊單行本，2003年起改由狂龍國際出版。本作於2003年喺中國大陸擧辦嘅華人原創漫畫權威排行榜獲得第一名，漫畫嘅同名小説亦被讀者廣泛討論。小説版於2004年授權大陸邦道文化發行，亦受到讀者嘅喜愛。

故仔大綱
回聲本係個平凡少女，佢同三名好友慕名去咗一間叫做「奇遇」嘅西式茶館，館主傑伊斯（傑克·沙利西斯，H.I.M. Jake Salysses）係名帥氣鬼佬，佢攞出一副古董天使牌同佢哋算命，過後更將副牌送畀回聲。呢副天使牌引出咗回聲嘅身世之謎，原來佢係光之天使克拉麗蒙（Clarimond）同凡人個女仔，克拉麗蒙亦因此遭到天界追殺。為咗封印回聲嘅眞實年齡同記憶，克拉麗蒙去魔界偷走時之獄，但無意間發現咗創世紀之祕──一條可以消弭一切有形世界（即係人界、魔界、天界等）嘅咒文，佢將咒文封印喺回聲體內。天界得知消息後，開始追殺回聲……

八大天使
故仔入面嘅設定，同傳統宗教入面嘅天使形像未必吻合。
加百列（Gabriel）：據説係唯一嘅女性天使，象徵物係百合花，對應元素係水。
米凱爾（Michael）：天軍最高指揮，上帝嘅首席戰將，象徵物係劍同天平，對應元素係火。
拉斐爾（英文：Raphael (archangel)）（Raphael）：旅行者同流浪者嘅守護天使，佢總係以愉快、慈愛嘅形像出現，象徵物係火燄之劍，對應元素係風。
尤利耶兒（Uriel）：支配地獄嘅天使，亦係「定律天使」，守護天體行星嘅運轉，象徵物係月之鑰、星之琴，對應元素係地。
卡麥爾（英文：Camael）（Camael）：天界戰士，又俾人稱為戰神，象徵物係劍同月牙弓箭。
查德西爾（英文：Zadkiel）（Chadesiel）：自由、慈悲同埋赦免之天使，象徵物係全能之杖。
哈尼雅（英文：Haniel）（Haniel）：捍衞美與善嘅天使，佢同金星有關，象徵物係玫瑰。
路西華（Lucifer）：黑帝，喺天堂大戰（英文：War in Heaven）被米凱爾打入地獄，象徵物係全能者嘅武器──令牌。
天使與魔鬼的對話

《天使與魔鬼的對話》係星加坡歌手蔡健雅出嘅第十張國語唱碟，共收錄10隻歌，喺2013年9月24號正式發行。

簡介
呢張唱碟請到Rap歌手MC HotDog跨刀對唱，填詞人有吳青峰、小S、金曲獎最佳填詞人李焯雄同葛大為、小寒等。
天使蛋糕

天使蛋糕係一種美國常見嘅海綿蛋糕。
而喺英國，天使蛋糕作為長方形銷售。只用蛋清來做呢個蛋糕，因此做好嘅蛋糕顏色清爽雪白，所以叫做天使蛋糕。

製法
預熱：上火180℃／下火150℃。
將蛋白、檸檬汁、塔塔粉、鹽放入大碗度，用電動攪拌器，用最低速打到溶量增大，加入糖打發，改用中速，慢慢打到泡沫細緻光滑（無砂糖顆粒），然後將麵粉、玉米粉、香草粉過篩加入蛋白內，每次篩一層薄薄嘅麵粉喺蛋白上，用刮刀攪過之後，再重複加入麵粉再攪勻，直至所有麵粉攪入蛋白內（麵糊呈光滑狀）。將麵糊倒入模，然後放入已預熱焗爐，用上火180℃／下火0℃ 焗30分鐘就得。
基因改造生物

基因改造生物（Genetically Modified Organism，GMO），係經基因工程去改變基因嘅生物，乜嘢係基因改造生物比較難好準確咁定義，首先乜嘢係基因工程先，GMO 最普通嘅定義：「冇經過自然繁殖有嘅基因重組（genetic reshuffling）而來嘅生物」。好多唔同嘅生物都可以基因改造，動物、植物、微生物都得。啲改嘅基因可以來自同一個物種、唔同嘅物種（transgenetic）、同一個界。亦可以將嗰種生物自己嘅基因強化（增加表達），令到佢停止表達（knockout genes）。亦可以加入全新嘅基因。
而家好多時用喺食物生產行業，改善產量同質素，不過唔係人人都接受到，所以有商家亦會用「非基因改造」宣傳。
基因型

一隻生物嘅基因型（genotype）係佢嘅基因嘅整體，淨係會受先天因素影響。
基因庫

基因庫（gene pool）係指一個群體嘅同種生物所具有嘅基因嘅總和。
基因工程

基因工程，又叫遺傳工程，係用DNA重組技術，將目的基因同載體DNA喺體外進行重組，之後將呢種重組DNA分子引入受體細胞，令佢增殖同表達嘅技術。呢種技術主要用喺醫療同農業。
基因洗牌

基因洗牌係基因突變嘅其中一種形式，由兩隻唔同品種嘅微生物（通常係病毒）嘅DNA基因隨機撈亂，好似洗牌咁，變成一個新品種。
基因

基因（粵拼：gei1 jan1，Gene）係指帶有遺傳訊息嘅脫氧核糖核酸片段，每條染色體都有。一個基因喺細胞有絲分裂嗰陣有兩個對列嘅位點，嗌對立基因，分別嚟自亞爸同亞媽。根據所攜帶性狀嘅表現，又可以分做顯性基因同隱性基因。
基因多樣性

基因多樣性（英文：genetic diversity）係指一個物種嘅基因庫當中可以有嘅基因特徵嘅數量，數量愈多基因多樣性就算係愈高。
四月初四

四月初四係黃曆四月嘅第四日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
四月初八

四月初八係黃曆四月嘅第八日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
四月初三

四月初三係黃曆四月嘅第三日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
四月初二

四月初二係黃曆四月嘅第二日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
四月初五

四月初五係黃曆四月嘅第五日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
四月初六

四月初六係黃曆四月嘅第六日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
四月初十

四月初十係黃曆四月嘅第十日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
四月初九

四月初九係黃曆四月嘅第九日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
四月十一

四月十一係黃曆四月嘅第十一日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
四月十七

四月十七係黃曆四月嘅第十七日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
唯密文攻擊

唯密文攻擊（英文：ciphertext-only attack）喺密碼學上係一種密碼分析成日會分析嘅情況，指一個嘗試破解密碼嘅人喺淨係揸住嘅密文嘅情況下，估出明文同密文碼係乜。
唯港薈

唯港薈（Hotel ICON）係由香港理工大學全資擁有嘅教學酒店，喺尖沙嘴東科學館道17號、理大教職員宿舍「百粹苑」舊址，2011年6月落成。
唯才主義

唯才主義（英文：Meritocracy，由merit同-cracy組成。merit係出自拉丁文嘅mereō（古典拉丁文IPA發音：/ˈme.re.oː/；意思係「去賺、值得」），而-cracy就源自古希臘文嘅 κράτος（IPA發音：/krá.tos/，意思係「力量、權」）係個政治政治哲學嘅思想。唯才主義主張應該要幾乎完全淨係根據嘅優點、才能、能力、功過蒞分配政治權力畀唔同嘅人。喺呢種制度入面，一個人嘅地位嘅升遷，係以測試度返蒞嘅智力水平指數，或係以相應職位同界別嘅成就蒞作準。
唯一大廈

唯一大廈（英文：Wearbest Building）係香港工業大廈，喺九龍土瓜灣土瓜灣道66號，高13層，1973年入伙。
1990年10月26號，唯一大廈冧簷篷，搞到6死7傷。
唯一的好

《唯一的好》係套秘魯嘅劇情片電影，喺2001上畫。片長130 分鐘。
唯心論

唯心論，又叫唯心主義、觀念論、理念論，係種諗法，只人所心思，先爲至係真嘢，而爲人可知。佢同唯物論相對。
南沙港

南沙港喺中國廣東，伶仃洋東北岸，係廣州市南沙區之下一港。

地理
南沙港連埋孖沙同鷄抱沙填海連一齊而成。港南端係孖沙，稍北係鷄抱沙。鷄抱沙心有龍穴島。
南沙灣

南沙灣 (廣州)：廣州南沙區近珠江入海口嘅海濱景區。
南沙灣 (珠海)：珠海香洲區東澳島嘅海灘景區。
南沙群島

南沙群島係响南中國海中南部嘅群島，包括超過230個島、珊瑚礁同沙洲。依家呢一帶主權有爭議，中華人民共和國、中華民國、汶萊、馬來西亞、菲律賓同越南政府都話有份。

名
唐人叫做「南沙」。西人叫法多數係「Spratly」。越南人叫做「長沙群島」（越南文：Quần đảo Trường Sa／群島長沙）。
南沙街道

南沙街道（粵拼：naam4 saa1 gaai1 dou6）係中國廣東廣州南沙區轄下嘅一個街道，喺南沙區東南邊，珠江出海口虎門水道嘅西邊。
南沙河口街道

，簡稱南沙街道，係中國遼寧大連沙河口區轄下嘅街道，喺沙河口區西南邊。
南沙港快速路

南沙港快速路（粵拼：naam4 saa1 gong2 faai3 cuk1 lou6；中國高速公路代碼：粵高速S105）係中國廣東省廣州市嘅一條高速公路，喺番禺區入面。

工程
呢條高速公路喺2002年7月8號開始喐手起，一直到2004年12月初先至起好，喺2004年12月31號先至正式通車。
南沙濱海樂園

佢係南沙濱海濕地景區一附屬遊樂場，其中有「廣州第一灘」稱呼嘅濱海泳場就喺呢間嘢入面，亦係廣州南邊海邊唯一嘅海灘。佢嘅沙灘面積有差唔多4ha到，似W字噉，長約600米，屬露天人工沙灘同天然海水。喺遊樂園入面重有好多機動遊樂設施響度。
呎

呎（英文：單數foot、眾數feet），卽係英尺，減筆寫成ft或′，係英國長度單位，流行於英國統治過嘅地方，家下畀公制取代。一碼有三呎，一呎有十二吋。換返公制，約萬分之三千零四十八米。
香港有時寫面積做呎，查實係平方呎嘅減筆。

名
英文呎卽係腳，同唐人度幾步，有異曲同工之意。舊時興用腳來咁度。歐洲各地都普遍用步來度。但人人腳長短唔同，各國長度唔一致。英國後尾以英王亨利一世爲準，不過佢隻腳以乎太大，極少人對腳有一呎長。
唐字用呎來表示，係借唐尺，口字畀表示外來，以別唐尺。方便起見，多數寫呎甚至尺。

寫法
唐字寫如兩呎四吋，英文two feet and four inches。減筆用單撇′代呎，雙撇″代吋，所以就寫成2′−4″、2′ 4″或者2′4″。國際上，亦會以ft.代呎。

標準
一九五九年以前，美國同英國，標準有啲唔同。一八九三年，美國定制係，一米有卅九又百份之卅七呎。而英國定制，係以碼爲標準，之但係，英聯邦之間都有啲唔同。英國國立物理實驗室（National Physical Laboratory），一九六四年制度定，一碼係千萬份之九百一十四萬三千九百六九米。所以推算一呎係千萬分之三百零四萬七千九百九十米。
一九五九年七月一號，美國同英聯邦，制定一碼做萬分之九千一百四十四米，此爲萬國英制。自此，一呎定爲萬分之三千零四十八米。咁比舊時美國定制，短百萬分之二，又比舊時英國定制，長千萬分之十七。
呔夾

呔夾係將條領呔夾落裇衫嘅架生，通常用金屬整。
呢個阿媽唔簡單

《呢個阿媽唔簡單》（英文：That Mum）係香港電視廣播有限公司製作嘅母親節特備短劇節目，由丁子朗、盧宛茵主演，2019年5月6號到5月10號禮拜一到五晚20:00－20:02喺翡翠台播，再喺5月8號同10號由See See TVB喺網上發佈全長10分鐘嘅完整版（分上下兩篇）。

軼事
唔似得之前播過兩套短劇《聖誕極光傳說》同《一代宗獅迎新歲》，呢套短劇喺TVB官方網站並無專屬網頁。
呢套劇宣傳片播出初期，由於寫住20:00播出，同處境劇《愛·回家之開心速遞》播出時間一模一樣，一度畀唔少網民誤以為《愛》劇被腰斬。
地緣政治學

地緣政治學（geopolitics；德文：geopolitik）係政治學嘅一個子領域，探討個人、組織、或者團體嘅政治會點樣受到地理因素影響。
地糊

地糊係麻雀其中一種食餬方法，莊家打第一隻牌後其中一位玩家就可以食餬，就係地糊，計例牌（上限番）。
地臘之辰

地臘之辰，又減筆地腊之辰，係道敎節日，響五月初五。
地級市

地級市（粵拼：dei6 kap1 si5）係中華人民共和國嘅一類地級政區，喺行政架構上屬第二級，同類嘅地級政區重有地區、自治州、盟。「地級市」嘅意思係「地區級城市」，佢係介乎於省級同縣級之間。喺1983年11月5號成立第一批地級市。

概況
大部分嘅地級政區都係地級市。喺中國大陸22省5個自治區當中，得3個省（貴州、雲南、青海）2個自治區（新疆、西藏）有超過三個嘅非地級市嘅地級政區。
地級市之下可以轄有市轄區、縣級市、縣。

設立條件
大部分地級市係由地區改過來嘅，設立條件如下：
市區嘅非農業人口要過25萬
呢個地區嘅GDP要超2億人民幣
第三產業比重要大過第一產業
第三產業GDP比重要去到35%
有啲地級市可以好大，比如保定（河北）、周口同南陽（河南）、臨沂（山東）呢啲地級市嘅人口就超過直轄市天津。
其中有15個地級市因為發展得好有影響力，就升級爲副省級市，亦即啲權多過尋常嘅地級市。不過石家莊、鄭州作爲最大嘅地級市，佢哋嘅人口都接近甚至超過好多嘅副省級市。此外重有副地級市，佢哋原本係縣級市，但係因爲發展得好，亦有相當接近地級市嘅權限。
地級

地級（粵音：dei6 kap1）係中華人民共和國嘅地級政區嘅一級，所謂地級，即係地區級，喺政區架構中屬第二級，介乎於省級同縣級之間。地級市係最主要嘅地級政區。地級市嘅意思就係一個地方嘅中心城市，佢重有個名叫省轄市（英文：provincial city），不過呢個名睇唔出作為「區域城市」嘅含義，所以以「地級市」爲正。通常地級市嘅市區係佢政區轄內嘅核心，周圍係佢轄下嘅縣級政區啲郊區、農村，呢啲郊區、鄉下嘅面積大過市區，有時連人口都多過市中心。原因在於，一個地區係包括咗一啲城市、市鎮、縣，呢啲都係歸作「地區級」嘅地級市管，一夾埋面積、人口，就會多過市中心好多。地級市管嘅縣級政區類型有市轄區、縣同埋縣級市。
1983年11月5號中國改革政區、設立地級市，到2013年2月8號，全中國有286個地級市。一啲地級市嘅規模好大，其中保定（河北）、周口同南陽（河南）、臨沂（山東）嘅人口超過直轄市天津。
家下中國有15個地級市因為發展得好有影響而升格爲副省級城市（英文：sub-provincial city），有比普通地級市更大嘅治理權限。即係特別市。
地級政區中除咗有地級市，重有呢啲類型：
地區（英文：prefecture）。而家嘅地區都變曬做省轄市。得返17個地區，大部分喺西藏（6個）同新疆（7個），另外就喺貴州（2個）、青海同黑龍江各1個。
自治州（英文：autonomous prefecture）。而家有30個自治州。
盟（英文：league）。得內蒙古先有，原先嘅盟大部分變曬做地級市，而今剩返3個。
地磁場

地磁場（英文：Earth's magnetic field或geomagnetic field）係地球所形成嘅磁場，由地球內部延伸到外太空，並同太陽發出嚟嘅太陽風（一柞帶電粒子）相互作用。
地精

地精（粵拼：dei6 zing1；英文：Gnome）係一種傳說生物，文藝復興時期歐洲嘅煉金術圈嘅文獻成日提到佢哋。地精嘅形象通常係矮細、好似人噉形、而且住喺地底。佢哋好多時都畀人視為一種元素精靈，代表住地水火風當中嘅地。
地腳米

地腳米係啲運入米鋪時跌咗落地嘅米，執返嚟餵豬雞鴨食。
地盤科文

地盤科文（英文：Construction foreman）係地盤工人嘅主管，主要負責工作分配，同埋要睇實工程進度，通常要有起碼幾年做建築地盤嘅經驗。
夏威夷島

夏威夷島（Hawaiʻi）係夏威夷群島第一大島，有10,430平方公里咁大。
維基同享有多媒體嘅嘢：
Hawaii (island)（類）
夏威夷擬鮟鱇

夏威夷擬鮟鱇（學名：Lophiodes bruchius）係鮟鱇科擬鮟鱇屬嘅其中一個種。
夏威夷文

夏威夷文（夏威夷文：ʻŌlelo Hawaiʻi），係南島語系嘅一隻語言。個名係因爲主要通行於夏威夷島，大約2.4萬人用緊。
夏威夷小結他

夏威夷小結他（英文：Ukulele/Uke）係一種夏威夷嘅弦樂器，通常有四條弦，所以又叫做四弦琴。前身係文藝復興時期嘅第一代四弦結他:9:23。
夏威夷小結他嘅音調同音量因尺寸同結構而異。夏威夷小結他通常有四種尺寸：Soprano、 Concert、Tenor同Baritone。
夏威夷州

夏威夷州（State of Hawaii）係美國對出太平洋一州。夏威夷原底係個島國，嗌「夏威夷共和國」，1959年做咗美國第50個州。
全朵「夏威夷州」實在沉氣，故此唐人慣咗齋講「夏威夷」，唔使畫公仔畫到出腸。
維基同享有多媒體嘅嘢：Hawaii
夏威夷群島

夏威夷群島係夏威夷嘅群島，喺太平洋中北部，屬波利尼西亞群島一部份，曾經叫三文治群島。
夏威夷航空

夏威夷航空（Hawaiian Airlines）係美國一間航空公司。
唐代三夷教

唐代三夷教係指喺大唐時興盛嘅三種西方（西域）宗教。

概述
祆教：即瑣羅亞斯德教，亦名火祆教、拜火教（蔑稱），曾係阿契美尼德帝國、安息帝國同薩珊帝國嘅國教，盛極一時。呢隻宗教喺魏晉南北朝初期（公元3至4世紀）透過絲綢之路傳入中國，喺隋唐時代畀叫做祆教。
景教：即基督教嘅東方教會，歷來畀誤稱做聶思托里派教會（Nestorian Church）。喺唐太宗貞觀九年（公元635年）傳入中國，因當時東方教會嘅大本營喺波斯薩珊帝國，所以畀人叫做「波斯經教」、「大秦教」，最終定名景教。
摩尼教：發源自波斯薩珊帝國嘅一種諾斯替（英文：Gnosticism）宗教，亦係一種綜攝宗教（英文：Syncretic religion），喺公元3世紀創立，創始人係摩尼。武則天延載元年（公元694年），呢隻宗教傳入中土，宋朝以後畀叫做明教。
唐俊街

唐俊街（英文：Tong Chun Street）係香港新界西貢區將軍澳新市鎮一條街，連接住唐明街同至善街，約莫700米長，貫穿將軍澳市中心，1998年通車，將來會延長到市中心南面嘅海皮（將軍澳第68區）。
唐伯虎

唐寅（1470年4月6號—1524年1月7號）係大明文人兼畫家，世人傳佢有才華兼風流而名。後世更多人以字稱佢唐伯虎。佢籍江蘇蘇州吳縣，歷成化、弘治、嘉靖三朝。生喺成化六年二月初四，死喺嘉靖二年十二月初二。字號好多，字伯虎， 後改字子畏，號六如居士、桃花庵主、逃禪仙吏、魯國唐生等。家人死後，服喪哀痛，好友祝允明鼓勵之下，弘治十一年考到應天府解元，然而上京會試後，因程敏政案連累，終生不仕，搬入桃花塢，詩畫一生 。明史有提及，附喺徐禎卿之下，而生平詳記喺唐子畏墓誌並銘，佢好友祝氏寫。
傳說唐寅，寅年寅月寅日寅時生，並唔真確。祝寫誌銘之中，有提「母丘氏以成化六年二月初四日生子畏、歲舍庚寅、名之曰寅」。故此，只係當年佢亞媽丘氏，以庚寅年而名。佢實情喺庚寅年，己卯月，癸丑日生。時辰無記載。
坊間有說江南四大才子，實情指蘇州，明史寫吳中四才子，吳中即蘇州城別稱。史書咁記「禎卿少與祝允明、唐寅、文徵明齊名、號吳中四才子」。
後世論畫，以佢同沈周、文徵明、仇英合稱明四家，又或吳門四家，以示大明時期，以示吳門畫派。作品以山水畫、人像畫聞名於世。佢畫春宮圖，得名聲「風流才子」。
佢出身自商人世家，但唔以此為業。有亞爸唐廣德，經營唐記酒店。有亞媽丘氏，重有一妹一弟。有妻一人，徐廷瑞次女，弘治元年成婚。不幸弘治七年死老竇又死老婆，弘治八年死老母又死亞妹，淨返細佬。後來續弦兩次。先有何氏，因案而去。後有沈九娘。九娘係佢老婆名，並非後世傳佢娶九個老婆。故此，亦無娶秋香個故仔。
正德九年，事於寧王朱宸濠，做幕賓。得知寧王要造反，詐癲求放走，得以返到蘇州。
民間佢傳說好多，至多人知有《三笑姻緣》，畀人改做大戲、電影唔知幾多次，個形象至深入民心。
唐伯虎點秋香

《唐伯虎點秋香 (粵劇)》，1956年由仙鳳鳴劇團首演嘅粵劇，由任白主演。
唐人街

唐人街（又叫華埠、中國城；英文：Chinatown）係喺外國唐人聚居嘅街道地區。

世界各地唔同嘅唐人街
星加坡：喺星加坡，牛車水係歷史上當地唐人聚居嘅地方，英文名亦叫做Chinatown。
唐代建築

唐代建築泛指大唐嘅建築風格。

簡史
由李淵喺618年建立嘅大唐嘅一個特點係佛教開始興盛，同獨專儒術嘅漢朝形成對比。大唐對佛教嘅重視亦都反映喺其他方面，大唐派咗好多使者－例如係唐三藏－遠赴天竺（家下印度）學佛，呢啲使者仲將由印度嗰度學到嘅第啲知識傳返過去中土，令到大唐建築受印度建築影響，形成咗一套同打前嘅朝代嘅建築截然不同嘅一套風格。代表作有位於山西五台縣、俾建築學家梁思成稱之為「中國第一國寶」嘅佛光寺。

特性
喺風格上，唐代建築嘅特徵係氣魄宏偉、嚴整開朗、舒展樸實、色調簡潔明快。唐代建築好多時都規模宏大而且有住好嚴整嘅規劃，亦都開始成熟噉運用建築群嘅整體規劃。唐代建築善於大量噉使用木做料，而啲佛塔就主要用磚石嚟起。唐代建築影響力好勁，唔單只影響咗後世嘅中國建築，仲對隔咗個海嘅日本建築影響深遠：日本由奈良時代（8世紀大部份時間）開始引入咗大唐嘅建築風格，將唐代建築作為自身嘅建築風格嘅基礎，並且獨立於中國噉繼續將呢種風格發展上去，喺某啲方面比起後代中國建築仲更加完整噉保留咗唐代建築嘅風貌。
喺20世紀及後嘅粵港澳地區，不嬲興以「唐人」自居嘅粵人又有起咗啲參考大唐風格嘅建築物，例如香港鑽石山嘅志蓮淨院就係一個出眾嘅作品。
佛光寺大殿正面
佛光寺大殿內部
山西五台南禪寺大殿
西安大雁塔
日本奈良市東大寺；佢完整保留到唐代嘅遺風。
東大寺南門
香港志蓮淨院
志蓮淨院天王殿
志蓮淨院大雄殿
志蓮淨院東門
志蓮淨院花園一個角落頭
場記

場記（英文：Script Supervisor）係電視節目、電影等嘅攝製組成員之一，主要職務係喺拍攝嘅時候確保影片嘅連戲，喺每個鏡頭開拍之前打板，並註明每個鏡次（take）嘅細節，記低演員實際講出嘅台詞、動作、走位同服裝等，確保影片嘅連戲並註明實際狀況同劇本嘅出入，呢啲紀錄將成為拍攝日誌或場記表，成為剪接嗰陣時嘅重要資料。

職責
場記主要職責係將現場拍攝每個鏡頭嘅詳細情況：鏡頭號碼、拍攝方法、鏡頭長度、演員嘅動作同對白、音響效果、佈景、道具、服裝、化妝等各方面嘅細節同數據詳細、精確噉記入場記單度。由於一部影片係分割成多個場景同幾百個鏡頭進行拍攝嘅，拍攝嘅時候唔能夠按鏡頭順序進行，因此，場記所做嘅記錄有助於影片各鏡頭之間嘅銜接，為導演嘅繼續拍攝同埋補拍、剪接、配音、沖印等提供準確嘅數據同資料。場記最重要嘅任務係協助導演合理規劃鏡頭，防止穿崩、越軸等失誤出現。影片完成之後，呢啲記錄亦可以畀製作後期配音劇本或字幕用。
堺俊暉

堺俊暉（1993年9月18號—）係日本足球員，司職前鋒，效力秋田藍閃電。
堺陽二

堺陽二（1977年12月13號—）係日本足球員，司職前鋒，效力過草津溫泉。
場論

場論係數學入面嘅一個分支，研究場嘅數學性質。場係一個數學結構，入面可以做加、減、乘、除呢四種數學運算。

歷史
場嘅概念，早係阿貝爾同伽羅華研究解方程嗰陣已經隱含哋出現咗。
1871年，戴德金引入咗「體」(德文：Körper) 呢個術語，指嘅係一啲由實數或複數組成嘅集合，呢啲集喺四則運算之下係封閉嘅。
1881年，Kronecker定義咗一樣嘢叫做「Rationalitätsbereich」，大約可以譯做「有理域」，其實用而家嘅術語嚟講，就係有理函數場。
1893年，Weber首次比出一個抽象場嘅定義；同年，Moore引入咗英文 Field 呢個術語。
1910年，Steinitz 發佈咗佢篇論文，名爲 Algebraische Theorie der Körper （德文：場嘅代數理論），呢篇論文影響深遠，佢用公理嚟研究場嘅唔同性質，亦都定義咗好多場論入面重要嘅概念，例如質場、完美場同埋擴張場嘅超越次數等等。
至於伽羅華，雖然係佢嘅年代係無場呢個概念，但係佢被譽爲第一個數學家連接起羣論同場論，而其實，要去到 1928 至 1942 年，先至由 Emil Artin 第一個去詳細研究羣同場之間嘅關係。

介紹
場係代數入面好重要嘅概念，因爲佢推廣咗有理數、實數同埋複數等等數字系統嘅概念。當中最重要嘅係，加法同乘法嘅結合性質、交換性質，同埋乘法分配性質都保留咗。場亦都喺唔同嘅數學領域出現，可以睇吓下面嘅例子。
係抽象代數發展嘅初期，場嘅定義係唔要求乘法交換嘅，而宜家叫「場」嘅數學結構，當時叫做「交換場」或者「有理域」，係宜家嘅用法入面，場係一定交換嘅；符合除咗乘法交換律以外所有性質嘅數學結構叫做除法環，有啲人亦都會叫佢做非交換場。係法文入面，場叫做 corps ，而德文入面，場叫做 Körper。正因爲場嘅德文係 K 字頭，宜家通常都會用  或者 k 嚟表示一個場。場呢個概念最開頭係用嚟證明，五次方或以上嘅多項式係無公式解。

場嘅擴展
内文：場擴展
一個場 k 嘅擴展其實就係一個大啲嘅場 K，個 K 裝住個 k 作爲佢嘅子場。場擴展可以再根據擴展嘅性質再作分類，例如代數擴展就係指大場 K 入面每一個元素都係細場 k 係數嘅多項式嘅解，相反嘅就叫做超越擴展。伽華理論嘅目的就係研究場嘅代數擴展。

場嘅閉包
畀一個場 k，可以定義幾種唔同嘅閉包，例如代數閉包、可分閉包等等。佢哋最核心嘅諗頭都係一樣嘅：假設 P 係一個擴張場嘅性質（例如代數封閉、可分等等），咁 k 嘅一個 P-閉包就係一個場 K，佢係 k 嘅一個擴張場，有 P 呢一個性質，同時佢係最細嘅，意思啫係其他有 P 呢個性質嘅擴張場都裝咗喺 K 入面。例如，假設 P(K) 性質係指「所有喺 K[t] 入面嘅非常數多項式喺 K 入面都有解」，咁 P-閉包其實正正就係代數閉包。一般嚟講， 如果一個場 k 嘅 P-閉包係存在嘅話，佢唔係唯一，但係佢哋全部都係同構嘅，只不過未必得一個同構，甚至無一個首選嘅同構。

應用
向量同埋矩陣嘅定義入面會用到場，而呢兩個都係綫性代數入面基本嘅概念。數論、伽華理論同埋編碼理論都會用到有限場。代數幾何入面，一個幾何物體上面嘅函數場係研究幾何性質好有用嘅工具。而二元場（特徵數係2嘅場）對電腦科學好有用。
堺井秀雄

堺井秀雄（1909年6月10號—1996年6月3號）係大日本帝國足球員，司職前鋒，曾經喺1934年爲日本足球代表隊出場3次，重參加過1934年遠東運動會。
堺區

堺區（粵拼：gaai3 keoi1，日文：堺区／さかいく Sakai ku */?）係日本大阪府堺市嘅其中一個區。
場景

場景係戲劇作品嘅術語，指一套作品入面代表同一時間同一地點嘅分段。喺傳統舞台劇入面，場景嘅轉換會用落幕或者整暗舞臺燈光嚟分隔，但電影同電視劇就無呢個限制，場景可以即刻轉。
場記板

場記板（英文：Clapperboard）係拍攝電影同電視節目嘅影片當中嘅一種道具，上面會寫住場次、鏡次、導演、片名、影片公司等資料，頂部可以開合，可以拍出清楚響聲，以方便剪接嘅時候聲畫可以容易對位。常見嘅材質有木板、塑料、電子顯示器等。

簡介
電影或電視節目由好多個鏡頭組成，每套影片一般都有幾百個甚至幾千個鏡頭，影片中嘅場景、內容非常複雜。拍攝嘅時候係冇可能按照劇情嘅順序進行，而係按照場景拍攝，例如拍咗外景嘅戲先，之後再拍喺錄影廠嘅戲，又可能係先拍夏天嘅戲，再拍冬天嘅戲，而就算同樣係冬天嘅戲，有啲情節係可以發生喺故事前段或後面。拍攝嘅時候為咗保證質量，有啲鏡頭就算冇NG都會重拍多次，或者會同唔同角度去拍。拍咗一大堆影片之後，如果菲林或記憶卡上面冇明顯嘅標記，對後期嘅剪接工作會極為麻煩。
場記板簡要噉寫低嗰場影片嘅有關內容，喺拍攝每個鏡頭前先拍嗰塊板，作為嗰個鏡頭嘅標記。呢個步驟用電影界嘅術語叫「拍板」或「打板」。噉樣，每段影片嘅開頭都有場記板嘅鏡頭，喺後期製嘅作嘅時候，工作人員只要睇到呢啲標記，就知道呢段影片係屬於邊部戲、第幾場戲、第幾個鏡頭，容易識別。此外，服裝、化妝、道具等其他工作人員，喺拍攝有連貫性嘅戲或者補拍嘅時候，亦能夠根據呢啲記錄嚟避免出現瑕疵，例如演員件衫突然唔同咗，以避免犯錯。
後期製作，影片通常唔用攝影機錄嗰條聲，而用收音師另外錄嗰條聲，場記板拍打嗰吓聲，方便喺後期剪接嗰陣，聲軌可以容易對位，以避免出現聲音同口形唔夾嘅甩嘴情況。
堵氏

堵（粵拼：dou2）係唐人姓氏，喺《百家姓》裏頭排第300位。
呢篇堵氏係同姓氏有關嘅楔位文章，重未寫完嘅。麻煩你幫手充實佢。
學行車

學行車（Baby walker）係畀四至十六個月大，重未識行嘅細路用嘅車仔，幫佢行來行去。

設計
家下啲學行車，通常係硬膠框，下面有幾個轇托起，中間有吊帶凳畀細路坐，凳位有兩個窿畀佢伸腳落地行。唔少都加咗啲嘢玩。

史
學行車嘅專利最早係1851年辦嘅。

學行及安全問題
好多父母都以為學行車，可以幫到細路學行學快啲。之不過，研究結果啱啱相反，通常會令細路遲學行兩至三個禮拜。同埋，學行車亦都會搞到有受傷。有啲關註腳部嘅構學術機構，都叫父母唔好畀細路用學行車。

禁售
喺加拿大，2004年4月7號就禁售學行車。加拿大係全球第一國禁賣學行車，亦都唔畀入口，唔畀賣告白。之後連二手同改裝都唔畀賣。
學術

學術（粵音：hok6 seot6）喺現代係指高層次嘅教育同研究，從事學術研究嘅學者群體統稱做學術界，而從事學術研究嘅地方好多時都叫學府。
學習院大學

學習院大學（日文：学習院大学）係日本一間私立大學，位於東京都豐島區，響1877年成立，有住一條龍嘅升學服務。
由於佢有好多日本皇室成員都會嚟爾到讀，所以佢響日本有好高知名度。
學習雷鋒好榜樣

《學習雷鋒好榜樣》（簡化字：学习雷锋好榜样）係中共作嘅一首政治歌曲，由生茂作曲，洪源作詞。
多明哥·聖馬里亞

多明哥·聖馬里亞（西班牙文：Domingo Santa María，1825年8月4號—1889年7月18號），係智利嘅自由黨政治人、法學家。佢係智利第10任總統，1881年到1886年在位。喺任內佢領導智利打贏咗硝石戰爭。
多明尼加

多明尼加共和國（西班牙文：República Dominicana）係加勒比海一個國，喺西班牙島東面，隔籬係海地，首都係聖多明哥。
多春魚

多春魚（春正寫膥）係一種食用魚，屬於毛鱗魚屬胡瓜魚目胡瓜魚科，原生響日本嘅深海。因為佢個肚裏面成年都有魚子（膥），所以就叫「多春魚」。
多明尼加旗

多明尼加類別 政府旗（海陸）、軍旗（海陸）比例5:8啟用日子1863年9月14號形式由白色十字分成四塊，左上右下為藍底、右上左下為紅底；中心國徽。
多明尼加國旗結構係一個白色嘅十字，將面旗仔分成四塊。左上嗰格係藍色，右上係紅色，下面嗰兩塊左邊係紅色，右邊係藍色。支旗嘅中心有一個迷你嘅國徽。
民用旗(海陸兼用) 比例: 5:8
海軍艦艏旗
多智能體系統

多智能體系統（英文：multi-agent system）係指一個電腦系統有多個智能體存在，而且呢啲智能體彼此之間會互動，例如係兩個 AI 鬥捉國際象棋。
夏慤道

夏慤道（粵拼：haa6 kok3 dou6；英文：Harcourt Road）係香港一道，位處香港島金鐘近海一面，東接告士打道，西駁干諾道中，爲通衢大道。全道有三線雙程，分隔道路，重設有香港首條高架行車天橋。夏慤道舊時係4號幹線一部份，直到2019年中環及灣仔繞道通車後畀佢取代。
夏慤道喺填地之上，原爲海軍用地。
夏慤道得名自夏慤，英將一名。1945年，香港重光，港督未到之前，英軍代管香港，夏慤就係管理人。
夏愨大廈

夏愨大廈係香港一座寫字樓，喺灣仔告士打道39號，隔籬係中國恆大中心。棟樓有27層，1985年起好，發展商係香港置地，1987年賣畀華人置業。
夏愨大廈係其中一座參與幻彩詠香江嘅大廈。
夏慤

夏慤（慤讀確；英文Cecil Halliday Jepson Harcourt；1892年4月11號—1959年12月19號），係管理香港嘅人。香港日治時期後，英軍接收香港，夏慤總理全港，及後由原本香港總督楊慕琦重新接手。
夏慤道天橋

夏慤道天橋（英文：Harcourt Road Flyover）係香港一條行車天橋，喺香港島金鐘，喺正夏慤道嘅頂頭，跨過紅棉路路口。呢條天橋舊時係4號幹線一部份，直到2019年中環及灣仔繞道通車後畀佢取代。
夏慤道天橋有兩代。第一代係雙線單程西行，1964年10月動工，1966年4月通車，係香港頭一條高架行車天橋，橋上面重有個巴士站。去到1980年代後期，當局將條橋重建成雙線雙程行車，西行再加條分支橋駁紅棉路，1989年11月通車。
夏拔馬古沙

夏拔馬古沙（德文：Herbert Marcuse，1898年7月19號—1979年7月29號）係德國裔美國哲學家，屬法蘭克褔學派，係新左翼其中一位代表人物。
夏拔史賓莎

夏拔史賓莎（Herbert Spencer，1820年4月27號—1903年12月8號），係英國哲學家，開創出社會達爾文主義。
夏慤花園

夏慤花園係香港港島嘅一個公園，響金鐘夏慤道，1995年啟用，原址前身係威靈頓兵房。
城東區 (大阪)

城東區 (大阪)係日本楔位文，重未完成，麻煩你幫手補充內容。
城後壽

城後壽（1986年4月16號—）係日本足球員，司職前鋒，效力福岡黃蜂。
城捷航空

城捷航空（CityJet）係愛爾蘭一間航空公司。
城景畫

城景畫（veduta，源自意大利文「景象」噉解）指畫嘅係一片城市嘅景象嘅畫。
城樓

城樓係城牆或者城堡度一座零舍高嘅建築物，用嚟瞭望。
城廂

城廂係中國福建莆田一區，面積509平方公里，人口38萬。
城彰二

城彰二（1975年6月17號—）係日本足球員，司職前鋒，日本足球代表隊前成員。

日本足球代表隊
城彰二喺1995年到2001年間爲日本隊出場35次，入咗7球。佢代表日本參加過1998年FIFA世界盃。
宇都井站

宇都井站（日文：宇都井駅／うづいえき Uzui eki */?）喺島根縣邑智郡邑南町宇都井下鄉，係西日本旅客鐵道（JR西日本）三江線嘅一個鐵路站。

歷史
1975年（昭和50年）8月31號正式開業。
1987年（昭和62年）4月1號因國鐵分割民營化交由西日本旅客鐵道營運。
2009年（平成21年）11月29號只限周末同公眾假期停車15分鐘。
2018年（平成30年）4月1號同三江線廢線同時關閉。

結構
站内（2008年7月27號影）
呢個站係個高架車站（停留所），係濱田鐵路部（日文：浜田鉄道部）管理嘅一個無人站，有個單式1面1線嘅月台。月台同等候室位處離地二十米，係全日本最高嘅架空月台，呢個站亦因此被叫做「天空之站」。站入面冇升降機或扶手電梯等升降設備，由地面到月台要行116級嘅樓梯。
車站嘅樓梯上設有等候室，由當地居民定期打掃，並喺座椅上擺座墊。但係，站入面並冇自動販售機等設備。樓梯下有男女共用嘅廁所。

周邊
車站周邊係被山谷包圍嘅民居。
附近亦有：
宇都井谷川
島根縣道292號宇都井阿須那線（日文：島根県道292号宇都井阿須那線）
島根縣道294號邑南美鄉線（日文：島根県道294号邑南美郷線）

使用情況
宇都井站2014年度一日平均乘車人次唔夠一人。另外喺2004年度平均人次係4人，1994年度係9人，而1984年度係8人。
近年來平均每日搭車人次如下。
宇野涼子

宇野涼子（1975年11月9號—）係日本足球員，踢後衞，曾經喺1991～1996年間為日本女子足球代表隊出場6次。佢代表日本參加過1995年FIFA女子世界盃。
宇野澤祐次

宇野澤祐次（1983年5月3號—）係日本足球員，司職前鋒，效力長野帕塞羅。
宇都宮站

宇都宮站（日文：宇都宮駅〔宇都宮驛〕／うつのみやえき Utsunomiya eki */?）係東日本旅客鐵道（JR東日本）嘅其中一個鐵路車站。
宇都宮站係日本楔位文，重未完成，麻煩你幫手補充內容。
宇野實彩子

宇野實彩子（粵拼：jyu5 je5 sat6 coi2 zi2；日文：宇野実彩子；1986年7月16號—），花名茜（あかね），係日本嘅演員同經理人、散文作者，亦係愛碧思集團所屬唱跳組合AAA（triple A）嘅成員。

來歷
宇野實彩子喺天主教家庭出世，幼稚園至高中就讀白百合學園，大學考入白百合女子大學文學部，三年級因爲組合嘅問題退學。
宇野實彩子童年嗰陣因爲唔擅長跑步、跳躍運動，而覺得自卑。1994年，開始表現佢有啲自信嘅散文同跳舞才華，又演唱咗不二家嘅廣告歌，慢慢有咗自信。
1997年，代表日本文部科學省出席聯合國後生夏令營。1999年，參加早安家族嘅偶像明星甄選，但係唔成功。
2001年，代表日本天主教學校聯盟，留洋英國聖保祿女學校，擔任互惠生。受到倫敦西區嘅舞台劇演員影響，立志成爲壹個藝術家。
2002年，參加愛碧思甄選，最終成績係A組5位，接受愛碧思藝術學院嘅專業唱、舞同演技課程教育。
2003年，喺白百合學園高等學校組建歌舞組合，即係後嚟嘅AAA。
宇都宮

宇都宮係日本栃木縣縣治，亦係個中核市，人口52萬。
宇陀

宇陀（うだ）係日本奈良縣一個市，人口3萬。
大慶油田

大慶油田（粵拼：daai6 hing3 jau4 tin4）係位於中國東北黑龍江省嘅油田，總體喺大慶市。油田嘅名唔係源自當地地名，而係因爲佢喺中華人民共和國建國10週年之際發現，係中國第一處大油田、世界十大油田之一，由此改變自二戰之後中國石油依賴入口嘅局面，認爲係好值得慶賀嘅事，所以起名做「大慶」。而大慶市名亦係從呢個油田來，喺之前當地地名叫「安達」。
大慶油田係中國最大嘅油田，係世界上無幾多嘅特大型砂岩油田，由薩爾圖、杏樹崗、喇嘛甸、朝陽溝等52個油氣田組成，含油面積6000幾平方公里，而勘探範圍包括黑龍江全省、內蒙古海拉爾、吉林延吉、琿春等15個盆地，登記探礦權面積16萬平方公里。不過自2000年之後，大慶油田嘅原油生產衰退，於是逐漸轉爲產天然氣。

史
内文：大慶石油會戰
1959年，松基三井噴出工業油流，正式發現大慶油田。
1960年～1963年，油田發掘。
1963年，油田全面投產。
1997年，原油產量達最高記錄：5600萬噸。
1999年，中國石油天然氣股份有限公司（中石油）從國有企業中國石油天然氣集團公司分離，民營化噉經營大慶油田。
2002年，因爲油田減產，有大批工人失業，亦削減工人福利，結果發生失業工人嘅大規模示威。
2003年，因爲原油減產、國內需求上升、中日爭端等，中國對日本嘅原油出口大降。
2005年～2007年，由於原來嘅產區生產衰退，去勘探新嘅產區（油田、天然氣田），結果探明有一億噸石油、一千億立方米天然氣，而着手開發。

作爲時代符號嘅大慶油田
大慶油田喺1960年代開發，嗰時中國技術落後，靠係噉抌人力嘅人海戰術去開發。開發呢個油田時幾乎無用到外國技術、設備（至少無美國嘅援助），全靠班勞工，所以出咗啲勞動模範，亦都嗌咗個口號叫做「工業學大慶」。作爲現代工業奇蹟，亦鑑於大慶油田對中國工業嘅貢獻，喺舊陣時經常畀人提起，甚至聲名傳出國外，喺1970年代～1990年代時上過日本嘅地理敎科書。而日本人對大慶油田嘅關注亦在於如果當年間畀佢哋發現咗先，二戰戰局可能好唔同。不過隨住中國經濟猛速增長，石油需求劇增，越來越依賴外國石油。1990年代之後，中國加入WTO，由此油田直接面臨國際油價競爭，亦由於油田老化、產能下滑，佢急於提昇競爭力；而作爲大型國企，啲人認爲佢理所當然負責所有員工、甚至包埋佢嘅家庭世代，比如員工仔女一畢業唔理佢咩料都可以入呢間公司做嘢（包分配制度），人浮於事係國企通病。於是人力成本好不堪，甚至連豐厚利潤都蝕埋。
結果，人事重組，大規模裁員，兼削減福利，作爲好大型嘅國企，佢裁得嘅員工非常之多，於是引發工潮，發生大規模示威。當個油田開採到差唔多時，浄低嘅石油嘅開採難度會慢慢加大，同時油質下降，由此開採成本上升，同時由於市場，令大慶油田嘅利潤持續低走，後備資源唔夠，有都好投資成本都緊張，呢啲壓力直接轉嫁喺員工，加唔到人工，而中國物價飛漲，令員工生活質量下降。此外一啲天然氣爆炸之類嘅油田事故，亦都令員工問題成爲大慶油田好沉重嘅包袱。

產能下滑
大慶油田曾經係中國原油產量最大嘅油田，不過到2000年前後，油田老化，採出物當中含水量高達九成，原油一成未到。成個油田入到開發中後期，高含水、產量遞減避免唔到，所以原油產量下降，自1976年產量上到5000萬噸量級、穩產27年後，2003年下調到4000萬噸級至今。2012年之後，大慶油田再都唔係中國產量最大嘅油田，而排喺長慶油田之後。不過，雖然原油產量下滑，天然氣產量反而上升，所以而家油田逐漸轉產天然氣，叫做「以氣補油」。比如2007年時，大慶油田原油產量4169.8萬噸，天然氣產量25.5億立方米，到2013年時，原油產量4000萬噸，天然氣產量33億立方米。
雖然係噉，大慶油田嘅利潤持續走低，2005年稅前利潤破千億元，2011年跌成701億，2013年下滑到573億。此外，由於環境政策，好似廢水處理呢啲環保成本都唔輕。此外大慶油田要面臨國際競爭，比如2004年之後，世界油價高企，同時中國對外國石油依存度高，好多生意佬出國搵石油來賣，同時中石油本身亦有海外開發項目。大慶油田亦要面臨國內其他油田嘅競爭，中國搞緊西部大開發，諸如鄂爾多斯、準噶爾、塔里木、長慶、川渝、青海等都係有好豐富嘅油氣，油氣生產重點移向西部，來補返東部高含水量油田下滑嘅產量。

工潮同示威
2002年3月，大批失業工人抗議保險金上漲政策、以及要求保障醫療、退休福利，此外重指責政府腐敗、出賣國有資產而撢曬入自己荷包度，要求發返拖欠人工，成立獨立工會，控制當局幹部嘅年終獎金。示威持續約三個禮拜，人數有話幾千人，亦有話四、五萬人，係當地有史以來最大嘅工潮。
2014年4月、9月，過千職工家屬、仔女示威，抗議大慶油田放棄「職工仔女畢業包分配」嘅制度。包分配制度係大學生一畢業就有工開、唔使自己見工嘅制度，而家得少數好似大慶油田嘅企業單位重保留緊，企業內嘅職工佢哋嘅仔女就享受呢種待遇。噉樣嘅制度，入得大慶油田嘅人，佢嘅後代唔憂無米落鑊。所以導致大慶油田人力成本過高，機構腫滯，蝕咗利潤。有啲人認爲間企業根本唔使咁多人，裁噉啲係啱嘅，招工都應該搵嗰啲過到考核嘅人。而有啲人認爲，大慶喺黑龍江西部偏遠地方，唔入大慶油田呢個米飯班主，啲後生都唔知點搵食，而當年班工仔背井離鄉來大慶掘油田，對國家好大功勞，而家爲咗減員增效，而拋棄對員工嘅承諾，係面對社會道義嘅卸膊行爲。
大慶石油會戰

大慶石油會戰係中華人民共和國初期一件歷史事件，發生喺1960年到1963年。所謂「石油會戰」，係指集中全國力量開掘油田。由於大慶油田係中國發現嘅第一處大油田，自此改變中國依賴入口石油嘅局面，促進中國石油工業嘅發展，所以呢場石油會戰意義好大。而家喺大慶薩爾圖有條街道起名做會戰街道來紀念呢件事。

背景
中國喺舊陣時無開發到油田嘅，甚至畀美國美孚公司宣佈「中國無石油」，即係「中國貧油論」，所以嗰陣時中國石油靠入口。1953年，第一個五年計劃實施，但係啲石油唔夠，要使外滙入口原油、成品油，石油工業係唯一無完成一五計劃嘅單位。直到1959年，中國石油產品銷售量爲504.9萬噸，其中自產205萬噸，自給率40.6%。而當時中國經歷一系列政治、經濟動盪，國民經濟崩潰，1960年，中國需要原油1000萬噸，缺口一半以上，巴士因爲無油要孭煤氣、酒精、木炭出街。甚至連空軍嘅飛機都飛唔到。

搵油田
石油作爲緊要嘅戰略資源，係好多國家爭嘅嘢。1928年初，「中國東北有石油」呢件事傳得好墟冚，日本人亦想搵，自1929年起佢哋就開始喐手，搵過牡丹江、錦州、阜新、扎賚諾爾、豐寧，但都搵唔到。九一八事變後，日本勢力更加方便喺中國東北搵石油，扎賚諾爾係重點地區，但都未搵到。1939年時喺阜新搵到石油類礦物，但無開採價値，實質上呢度離遼河油田先隔座山。1940年，日本石油公司、軍方放棄喺中國東北搵石油嘅計劃，轉向南洋度搵。
而家認爲，日本之所以搵唔到石油，一個係鑽探技術未得，一個係無深入認真噉鑽探，鑽探範圍、密度唔夠。而中國地質學家、陸相成油論嘅提出者黃汲清認爲，日本人用咗30年都無搵到油田，而中國人用五年就搵到，係因爲日本人唔知陸相地層可以生油，換言之，係日本人嘅探礦思想有問題。當時日本信嘅理論係「海底腐泥起源說」，而大慶屬於北滿，係理論上嘅貧油區，所以無重點搵。
喺日本有個傳聞，話1920年時美孚就搵到大慶油田，但係美國政府唔畀佢宣佈，重要佢宣稱「中國貧油論」。而美國人噉做，係因爲東北係日本勢力範圍，而日本石油靠美國入口，美國驚日本有咗石油就無咗制住日本嘅手段。不過呢個講法有待證實。
喺中華人民共和國成立後，搵石油嘅重點喺西部。喺黃汲清提出陸相成油論之後，1953年，地質學家李四光用呢個理論發現松遼盆地有油氣嘅證據。1958年，按鄧小平嘅睇法個重點轉向東部。
1959年4月，喺黑龍江肇州大同鎮嘅松基三井開鑽；8月3號有油氣跡象；9月26號晏晝，噴出工業原油，正式發現油田。因爲咁啱就來係中華人民共和國十週年國慶，根據黑龍江省委書記歐陽欽嘅提議，起名做「大慶」，同時黑龍江省人民委員會根據歐陽欽嘅提議，發咗份《關於成立大慶區和將大同鎮改為大慶鎮的決定》。

發動
松基三井日產原油13.02噸，用五個月試採，測得產量穩定可靠。1960年1月，石油部開會，想發起多啲人去發掘油田。2月13號，石油部向中共中央提交份《關於東北松遼地區石油勘探情況和今後工作部署問題的報告》；2月20號，中共中央批準；2月22號，中共中央決定從當年解放軍退伍官兵中抽三萬人去做勞工。自此將四萬石油職工（來自37個石油廠礦、院校）、三萬轉業官兵、國務院一啲部門人員調曬去大慶油田，喺薩爾圖舉行誓師大會，開始咗大慶石油會戰，由時任石油工業部副部長康世恩做大慶石油會戰領導小組嘅組長。後來返唔到城市嘅落鄉知青都加入埋。正因爲噉，而家嘅大慶係黑龍江人口構成最豐富嘅市。
當時呢場石油會戰係行內先知，對外保密，因爲呢個油田好緊要，所以要國家保密。會戰指揮部對外嗌「薩爾圖農墾總場」，下屬單位「農墾分場」。保密到就連啲工人返鄉下探親，畀差佬以爲係「勞教逃犯」而拘留。

環境
當時環境好艱苦，條件好差。嗰時大慶重係好荒涼嘅草原，又凍，幾萬人就噉聚喺荒原，幾乎無到生活設施；上頭無錢投資開發，設備、技術亦落後；人才少，無開發大型油田嘅經驗。有啲人覺得唔似搞工業，好抵觸，而因爲辛苦，好多人走佬，高峰時有過千人出走。因爲當地係盆地嘅底，1960年時雨水多，積水深到行唔到路。無屋住最頭痕，呢啲高寒地帶半年係冬天，最低溫度-40℃，無屋過唔到冬，而磚屋起唔到，因爲無人無物亦無金，啲人唯有靠瞓牛馬欄、帳篷、板房、就地挖個坑噉瞓，幾阿個人攬埋一齊保暖，後來掘到啲油，就燒油禦寒，不過原油一燒煙大，攻到面黑曬。
無嘢食又係煩，因爲營養唔夠，有4595人浮腫病，啲人靠食野菜，後來啲人自己開荒耕田搵食，比如1961年黑龍江批畀佢哋10萬畝嘅北安荒地，到1963年開荒17萬畝，產糧2700萬斤，噉先至有嘢食。
原本開發噉嘅油田係要有大卡車、工程車、吊機來運設備，呢啲設備總共幾萬噸重，但係唔夠車，於是係靠人力從火車站拖到幾公里之外嘅工地。鑽油井要水，啲鑽機裝咗，無水等於廢鐵，而車少，啲人就人手用盆、桶運水，總共運埋幾十噸水。幾千部機器運作要人維護，但係無維修廠，啲工人都係現場露天維修。
有啲人捱唔掂，亦有啲人頂硬上，比如畀中共宣傳嘅鐵人王進喜，就話佢哋呢班人就好似佢噉搏命，唔驚艱難，稱之爲「鐵人精神」、「大慶精神」。此外重有五面紅旗，係指石油會戰入面嘉獎嘅五個人，分別係王進喜、馬德仁、段興枝、薛國邦、朱洪昌。而喺之後，1963年10月下旬國家經委同東北局經委開咗個座談會，決定宣揚大慶事蹟同經驗，之後寫咗份報告去北京，1963年12月25號，毛澤東發出「工業學大慶」嘅號召，號召發出後，全國有125萬人訪問大慶。

成果
呢場石油會戰持續咗三年半，共探明油田面積860平方公里，建成第一期嘅大型煉油廠，間廠可以年產原油500萬噸，三年落來累計產出原油1166.2萬噸，佔同期中國原油產量51.3%。財政上繳10.6億元，兜返本之外，亦爲國家累積資金3.5億元，從根本上改變中國石油工業嘅面貌。同時喺開發過程中，解決咗世界油田開發幾個重大技術難題。
1960年6月1號，裝咗21節油罐車嘅火車將大慶油田第一批產出嘅原油從薩爾圖站運去錦西第五煉油廠。自此，大慶油田改變中國石油依賴入口嘅局面。

問題
大慶石油會戰雖然個成果好大，但係大慶油田嘅管理問題亦都係從會戰時賴低。最大嘅特點係政治化，凡事搞群眾運動，而唔係建立一套規章制度去管理；領導層係黨委集體，唔係由廠長帶頭；因爲政治化，經濟效益上唔計盤數，取消計件人工，所以經營管理上好差。而礦區嘅規劃係村鎮仔嘅模式，會戰總部直接設喺油區，無將辦公、生活區同工礦區分離，結果投資大，效益低，日後嘅城市化亦破壞當地草原生態。同時處以上嘅領導幹部生活舒服過其他人，比如食得好過人、辦公規格高、領導會議多而他他條、工仔餓肚做餐死、開交誼舞會。
而爲咗攞個名，油田嘅面積、石油儲量計算好粗疏，水份大，急住去宣傳。同時1960年時劃30萬平方公里做實驗，結果汙染草原、浪費原油，而實際上油田開發應該喺勘探完後、制定完備開發方案先好開始，但因爲急，結果搞成噉嘅局面。喺宣傳大慶事蹟時，配合當時毛主義政治運動，喺噉攞「毛澤東思想」吹水，結果掩蓋真正嘅大慶經驗、以及問題，呢種政治化好傷大慶油田嘅發展。
大憲章

大憲章（Magna Carta），或者叫做Magna Carta Libertatum（自由大憲章），係一個喺1215年簽嘅英倫憲章。大憲章係憲法最明顯嘅早期影響。大憲章影響咗好多嘅普通法同埋好多文件，例如美國憲法。
大憲章最初因為教宗諾森三世、英王約翰同埋英國嘅男爵喺英王嘅權力上嘅不和而寫嘅，要求國王放棄一啲權利、尊重一啲法律程序同埋接受國王嘅遺願係受法律嘅約束嘅。
天河區

天河區（粵拼：tin1 ho4 keoi1）係中國廣州嘅市轄區。喺廣州舊城嘅東面。近年發展好快，成為咗廣州嘅商業中心之一。

名
以前呢度有個地方叫大水圳，元朝嘅<大德南海志>已經有記錄呢個地方. 1926年，軍閥李福林入來，將大水圳嘅名改成天河村。後尾起咗天河機場，1984年拆機場起天河體育中心，1985年建區嗰陣就決定叫天河區。

經濟
天河CBD
天河係廣州經濟最發達嘅商業中心。截至2011年尾，天河區嘅GDP係2138.73億元，係全廣州市第一。

摩天大樓
中信廣場
中國市長大廈同大都會廣場（雙塔建築）
天河城廣場：雙塔建築，雙塔係粵海天河城大廈，下邊7層係天河城。
廣州西塔同廣州東塔：雙塔建築，西塔已經完工，東塔起緊。
中泰國際廣場

大型樞紐
廣州東站、天河客運站。
天河南站

天河南站（粵拼：tin1 ho4 naam4 zaam6；英文：Tianhenan Station / Tianhe South Station）係APM嘅車站，規劃時期嗌過天河南一路站（tin1 ho4 naam4 jat1 lou6 zaam6；Tianhe Road S1. Station），喺天河區天河南一路嘅天環廣場西南邊；斜對面冇幾遠就係天河南步行街。呢個站重係喺成個廣州地鐵入面，唯一一個係站廳同站台之間，唔整扶手電梯嘅地鐵站。而喺呢度坐車嘅乘客係要靠四台𨋢先至可以出入口，重有呢個站嘅月臺好細兼好窄，出入口凈得去天河南一路附近。

樓層
呢個站一共有4層樓嘅地下區域，其中地下1樓係站廳，有票務設施同客務中心、警務室；地下2樓同地下3樓係車站設備區同埋樓梯緩衝層；而地下4樓係APM嘅月台。同大多數嘅APM車站一樣，冇休息室響度。雖然站廳有廁所，但唔對外。

打橫
天河南站嘅樓層全景分佈站廳（喺2015年1月3號影）月台（去林和西嗰邊，喺2015年1月3號影。）

站廳
呢個站嘅站廳喺天河區天河南一路嘅天宏廣場西南邊地底。喺免費區入面有售票機同客服中心，而收費區喺站廳嘅南間，而站廳同月台之間冇扶手電梯響度，凈係得4部䢂同月台接埋一齊。雖然話樓梯係可以同地下嘅月台接埋一齊，但凈係喺緊急情況（例如列車故障、隧道或月台發生火燭、乘客需要急救嗰陣）先至可以用。佢重係成個廣州地鐵車站入面，唯一一個站廳冇扶手電梯同樓梯接埋一齊嘅車站。加上呢個站嘅站廳同月台又細又窄，好明顯就唔符合中華人民共和國辦頒發嘅《地鐵設計規範》。不過廣州地鐵公司就話：「因為APM唔係地鐵系統，所以唔使遵守呢項規範。」

月台
呢個站有1個島式月台，喺天宏廣場西南邊嘅地底，但係睇落去好似個分離島式月台噉。因為大部份嘅站台空間俾站廳劃咗入去設備用房嗰度。
天河南站嘅站廳
天河南站嘅月台（行廣州塔嗰邊）

商舖同自助服務
呢個站同大部份APM嘅車站一樣，冇商舖；但有1台民生銀行自動櫃員機響度，就喺收費區入面嘅警務室隔籬。

出入口
天河南站嘅A出入口，佢係呢個站嘅唯一一個出入口。喺天宏廣場西南邊嗰度。
呢個站凈得A唯一嘅出入口，同體育西路站唔相通，要去體育西路站嘅乘客一定要出站再行入天河城入面嘅地鐵搭車。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

建設史
喺2003年規劃緊嘅地鐵方案入面就出現咗APM嘅樣，嗰時嘅體育中心南站就係而家呢個位。而工程喺2006年6月30號開始施工，而工程一直去到2009年底先至搞掂。到咗2010年11月8號，APM通車之後就開咗呢個站。

出入口
呢個站開通無耐凈開咗A呢個出入口，初期位置喺天河南一路嘅天河城東南角附近。直到2016年底，通去天環廣場嘅出入口正式開放，但地面嘅獨立出入口數量冇變到。

利用狀況
由於呢個站隔籬就係1號綫同3號綫嘅車站，所以平時呢個站得好少人坐車，每日大部分時間幾乎都冇幾個人嚟呢個站坐車嘅。但係APM凈係行天河北同珠江新城中軸線嗰帶，啲人寧願揀體育西路站都唔揀呢個站去坐地鐵，除非係節假日都有啲人流吓，所以呢個站凈係得好少人去坐車。
不過喺出入口嗰度有掛咗嚿牌話呢度唔去體育西路站，費事俾乘客將呢個站嘅出入口同體育西路站搞亂。
天河南街道

天河南街道係中國廣東省廣州市天河區轄下嘅一個街道，1993年8月設立。轄區總面積2.08平方公里，下轄12個社區，總人口8.24萬人，其中常住人口5.65萬人，外來人口2.79萬人。

參考資料
〈天河南街概況〉。天河南街道辦事處網站。喺2008-08-28搵到。